**UZAVRETIE MANŽELSTVA**

Úvodná stránka > Chcem vybaviť > Rodina > Uzavretie manželstva  
Uzavretie manželstva  
Opis:

Vyhlásenie o uzavretí manželstva urobia snúbenci na ktoromkoľvek matričnom úrade pred starostom alebo primátorom, alebo povereným poslancom obecného zastupiteľstva, miestneho alebo mestského zastupiteľstva za prítomnosti matrikára.

Žiadosť o uzavretie manželstva podávajú obaja snúbenci a predkladajú potrebné doklady osobne, a to minimálne 7 dní pred dátumom uzavretia manželstva, ak sa jedná o štátnych občanov Slovenskej republiky, a minimálne 14 dní pred dátumom uzavretia manželstva, ak sa jedná o cudzincov.

V prípade uzavretia manželstva cirkevnou formou snúbenci podávajú žiadosť na matričnom úrade podľa miesta konania cirkevného obradu.

**Doklady potrebné k uzavretiu manželstva:**  
  
**Slovenský štátny občan:**  
slobodný: rodný list, platný občiansky preukaz  
rozvedený: rodný list, platný občiansky preukaz,

právoplatný rozsudok o rozvode manželstva  
ovdovelý: rodný list, platný občiansky preukaz, úmrtný list

Maloletá osoba (od 16 do 18 rokov) predkladá okrem rodného listu a platného občianskeho preukazu aj právoplatné rozhodnutie súdu o povolení uzavrieť manželstvo.

Ak má nevesta už dieťa, ktorého otec nie je známy, môže sa so snúbencom dohodnúť, že ich spoločné priezvisko bude aj priezviskom tohoto dieťaťa.

**V prípade, že sú narodenie, úmrtie zomretého manžela alebo rozvod predchádzajúceho manželstva evidované v príslušných informačných systémoch Ministerstva vnútra SR, nie je potrebné doklady o matričnej udalosti (rodný list, príp. úmrtný list) predkladať v listinnej podobe.**

**Cudzinec:**

* rodný list
* doklad o osobnom stave */ doklad má platnosť od vystavenia 6 mesiacov /*
* doklad o pobyte v cudzine
* doklad o štátnom občianstve
* úmrtný list zomretého manžela-manželky, prípadne i sobášny list zaniknutého manželstva, ak ide o ovdovelého cudzinca
* právoplatný rozsudok o rozvode manželstva
* doklad, ktorým možno preukázať totožnosť

Všetky doklady musia byť preložené slovenským súdnym prekladateľom do slovenského jazyka.

V prípade potreby aj opatrené príslušnými overeniami (Apostille, superlegalizácia) podľa medzinárodných dohovorov.

**Správne poplatky:**

|  |  |
| --- | --- |
| Uzavretie manželstva medzi štátnymi občanmi Slovenskej republiky  pred matričným úradom, v ktorého obvode nemá ani jeden zo snúbencov trvalý pobyt | 20,00€ |
| Uzavretie manželstva medzi štátnym občanom Slovenskej republiky a cudzincom | 70,00€ |
| Povolenie uzavrieť manželstvo mimo úradne určenej doby | 20,00€ |
| Povolenie uzavrieť manželstvo mimo úradne určenej miestnosti | 70,00€ |
| Uzavretie manželstva medzi cudzincami | 200,00€ |
| Uzavretie manželstva, ak ani jeden zo snúbencov nemá trvalý pobyt v SR | 200,00€ |
| Vyhotovenie výpisu z matričnej knihy alebo písomného potvrdenia matričným úradom s výnimkou prvého úradného výpisu  z knihy narodení, manželstiev a úmrtí | 5,00€ |
| Žiadosť o zápis matričnej udalosti, ktorá nastala v cudzine do osobitnej matriky | 10,00€ |

**Súvisiace predpisy:**

Zákon č. 154/1994 Z. z. o matrikách v znení neskorších predpisov

Vyhláška MV SR č. 302/1994 Z. z., ktorou sa vykonávajú niektoré ustanovenia zákona Národnej rady Slovenskej republiky o matrikách, v znení neskorších predpisov

Zákon č. 36/2005 Z. z. o rodine v znení neskorších predpisov

Zákon č. 300/1993 Z. z. o mene a priezvisku v znení neskorších predpisov

Zákon č. 40/1993 Z. z. o štátom občianstve Slovenskej republiky v znení neskorších predpisov

Zákon č. 270/1995 Z. z. o štátnom jazyku Slovenskej republiky v znení neskorších predpisov

Zákon č. 301/1995 o rodnom čísle v znení neskorších predpisov

Zákon č. 97/1963 Zb. o medzinárodnom práve súkromnom a procesnom v znení neskorších predpisov

**Kontaktná osoba:**

Gabriela Zemanová, matrikárka

Telefonické kontakty: 02/212 95 233, 0911 821 617

E-mail: [gzamenova@vajnory.sk](mailto:gzamenova@vajnory.sk)